Peter Waage

Peter Waage (født 29. juni 1833 i Flekkefjord, død 13. januar 1900 i Kristiania) var en norsk professor i kjemi, kjent for at han sammen med Cato Guldberg utviklet massevirkningsloven i 1864. Utredningen av massevirkningsloven ble publisert i 1864. Guldberg og Waage-medaljen er innstiftet til deres minne.

Waage vokste opp på gården Vaage på øya Hidra. Han ble elev ved Bergen katedralskole i 1849, begynte etter examen artium 1854 å studere medisin, men skiftet fag til mineralogi og kjemi.  Han ble universitetsstipendiat i 1859 og tilbrakte noe tid i Frankrike og Tyskland. Etter sin hjemkomst i 1861 ble han lektor. Waage var professor 1866 til sin død i 1900, etterfulgt av David Hercules Tornøe (midlertidig dosent) og Heinrich Jacob Goldschmidt fra 1901.

I sitt andre ekteskap var Waage svoger med kollegaen Cato Guldberg og diakonipioneren Cathinka Guldberg. Waage oversatte Julie von Hausmanns salme Så ta da mine hender fra tysk til norsk.

Postverket ga ut frimerkene NK. 551 (35 øre) og NK. 552 (55 øre) den 11. mars 1964 i anledning hundreårsjubileet. Frimerkene viser et dobbeltportrett av Guldberg og Waage.

 Utgivelser 







 Verv og utmerkelser 
 H.K.H. Kronprinsens gullmedalje 1859 for avhandlingen Udvikling av de surstofholdige Syreradikalers Theori
 Videnskabs-Selskabet i Christiania innvalgt 1863 
 medlem av The Chemical Society of London og The Mineralogical Society of Great Britain.
 ridder av St. Olavs Orden 1882, kommandør 1894
 formann i Den Polytekniske Forening 1868-69
 første formann i Norges Kristelige Ungdomsforbund 1880
 medstifter av Den Polytekniske Forenings Faggruppe for Chemikere i 1893, forløperen til Norsk Kjemisk Selskap

 Referanser 

 Eksterne lenker 


Kategori:Norske kjemikere
Kategori:Norske geologer
Kategori:Professorer ved Universitetet i Oslo
Kategori:Norske kjemiprofessorer
Kategori:Personer fra Flekkefjord kommune
Kategori:Medlemmer av Det Norske Videnskaps-Akademi
Kategori:Kommandører av St. Olavs Orden
Kategori:Norske salmediktere
Kategori:Alumni fra Bergen katedralskole